钦定古今图书集成/明伦汇编/氏族典/第346卷 > 周必大
## 钦定古今图书集成/明伦汇编/氏族典/第346卷 > 周必大

按《宋史周必大传》：“必大字子充，一字洪道，其先郑州
管城人。祖诜，宣和中倅庐陵，因家焉。父利建，太学博
士。必大第进士，除太学录，召试馆职，除监察御史。孝
宗践阼，除起居郎。曾觌、龙大渊得幸，并迁知阁门事。
必大不书黄，旬日申前命。必大格不行，遂请祠去。久
之，差提点福建刑狱，除秘书少监。张说再除签书枢”
密院，必大不具草，予宫观。久之，除敷文阁待制、参知
政事。淳熙十四年，拜右丞相，封济国公。上内禅，必大
哽噎不能言，上亦泫然。光宗问当世急务，奏用人、求
言二事。拜少保、益国公。何澹恨必大，至是为谏长，遂
首劾必大，以少保充醴泉观使。宁宗即位，求直言，奏
四事。庆元元年，三上表引年，遂以少傅致仕。嘉泰四
年薨，谥文忠，自号“平园老叟。”一子：纶。